钦定古今图书集成/历象汇编/乾象典/第080卷 > 《田家五行》 > 《论壬子》
## 钦定古今图书集成/历象汇编/乾象典/第080卷 > 《田家五行》 > 《论壬子》

“春雨人无食，夏雨牛无食，秋雨鱼无食，冬雨鸟无食。”
又云：“春雨壬子，秧烂蚕死。”又云：“雨打六壬头，低田便
罢休。”一云：“更须看甲寅日，若晴拗得过不妨。”谚云：“壬
子是哥哥，争奈甲寅何。”若得连晴为上，不然，二日内
亦当以壬子日为主。

一说：“壬子雨，丁丑晴，则阴晴相半。二日俱晴，六十日
内少雨；二日俱雨，主六十日内雨多。”近闻此说，累试
有验。